《八十》
宋代·丘葵

一裘一葛一纶巾，包裹父生师教身。
不见分毫裨世界，空遗八十有年人。
老无闻道安可死，间得读书惟一贫。
四万八千毛孔裹，从头看得总皆仁。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。